CELEX: 32020D1829
Language: da
Date: 2020-11-24 00:00:00
Title: Rådets afgørelse (EU) 2020/1829 af 24. november 2020 om forelæggelse på Den Europæiske Unions vegne af forslag om ændring af bilag IV og visse angivelser i bilag II og IX til Baselkonventionen om kontrol med grænseoverskridende transport af farligt affald og bortskaffelse heraf, til overvejelse på det 15. møde i parternes konference og om den holdning, der skal indtages på Den Europæiske Unions vegne på dette møde til forslag fra andre parter i nævnte konvention om ændring af bilag IV og visse angivelser i bilag II, VIII og IX til nævnte konvention

4.12.2020   
               
               
                  DA
               
               
                  Den Europæiske Unions Tidende
               
               
                  L 409/28
               
            
         RÅDETS AFGØRELSE (EU) 2020/1829
         af 24. november 2020
         om forelæggelse på Den Europæiske Unions vegne af forslag om ændring af bilag IV og visse angivelser i bilag II og IX til Baselkonventionen om kontrol med grænseoverskridende transport af farligt affald og bortskaffelse heraf, til overvejelse på det 15. møde i parternes konference og om den holdning, der skal indtages på Den Europæiske Unions vegne på dette møde til forslag fra andre parter i nævnte konvention om ændring af bilag IV og visse angivelser i bilag II, VIII og IX til nævnte konvention
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 192, stk. 1, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Baselkonventionen om kontrol med grænseoverskridende transport af farligt affald og bortskaffelse heraf (»konventionen«) trådte i kraft i 1992 og blev indgået af Unionen ved Rådets afgørelse 93/98/EØF (1).
                  
               
                     (2)
                  
                  
                     Ved Europa-Parlamentets og Rådets forordning (EF) nr. 1013/2006 (2) gennemføres konventionen og beslutning C(2001) 107/FINAL vedtaget af Rådet under Organisationen for Økonomisk Samarbejde og Udvikling (OECD) om revision af beslutning C(92) 39/FINAL om kontrol med grænseoverskridende overførsel af affald bestemt til nyttiggørelse (»OECD-beslutningen«) i Unionen. Bortskaffelsesoperationerne anført i bilag IV til konventionen er omhandlet i flere EU-retsakter såsom Europa-Parlamentets og Rådets direktiv 2008/98/EF (3).
                  
               
                     (3)
                  
                  
                     I henhold til konventionen skal parternes konference overveje og vedtage de nødvendige ændringer til konventionen. Ændringer til konventionen skal vedtages på et møde i parternes konference.
                  
               
                     (4)
                  
                  
                     På sit 15. møde, der er berammet til juli 2021, vil parternes konference henhold til proceduren i konventionens artikel 18, overveje forslag forelagt af Unionen eller af andre parter i konventionen om ændring af bilag II, IV, VIII og IX til konventionen.
                  
               
                     (5)
                  
                  
                     Et forslag til ændring af bilag IV til konventionen bør forelægges på Unionens vegne for at medtage en generel indledning, der klart skelner mellem udtrykkene »ikkenyttiggørelse« og »nyttiggørelse«, præcisere, at alle bortskaffelsesoperationer, der finder sted eller kan forekomme i praksis, er omfattet uanset deres retlige status, og uanset om de anses for at være miljømæssigt forsvarlige, og at operationer, der finder sted forud for andre operationer, også er omfattet, medtage billedtekster og indledende tekster, der forklarer, hvad der menes med »ikkenyttiggørelsesoperationer« (bilag IV A) og »nyttiggørelsesoperationer« (bilag IV B), ajourføre og præcisere beskrivelserne af operationer i overensstemmelse med den videnskabelige, tekniske og anden udvikling, der har fundet sted, siden konventionen blev vedtaget i 1989, og ved indførelse af altomfattende bestemmelser sikre, at alle operationer, der ikke specifikt er nævnt, er omfattet af konventionens krav.
                  
               
                     (6)
                  
                  
                     Beskrivelserne af de »bortskaffelsesoperationer«, der er anført i bilag IV til konventionen, er generelle og kan med fordel præciseres yderligere. Unionen bør derfor foreslå, at parternes konference udarbejder forklaringer eller retningslinjer for yderligere at præcisere indholdet af sådanne operationer, eller støtte et sådant forslag fra andre parter. Sådanne forklaringer eller retningslinjer bør indeholde præciseringer af og eksempler på de operationer, der er omfattet, og bør ikke indgå i konventionens tekst. Sådanne forklaringer eller retningslinjer bør fortrinsvis vedtages, inden ændringerne af bilag IV til konventionen træder i kraft.
                  
               
                     (7)
                  
                  
                     Ovennævnte forslag vedrørende bilag IV til konventionen har til formål at sikre, at konventionens relevante kontrolmekanismer finder fuld anvendelse, og vil derfor, hvis de vedtages, forbedre kontrollen af overførsler af affald, at lette forebyggelse af ulovlige overførsler, at forbedre den juridiske klarhed og fastlægge en fælles forståelse og fortolkning blandt konventionsparterne af bortskaffelsesoperationer samt at støtte en miljømæssigt forsvarlig håndtering af affald på verdensplan og bidrage til overgangen til en global cirkulær økonomi.
                  
               
                     (8)
                  
                  
                     Som følge af forslaget om ændring af bilag IV til konventionen bør der på Unionens vegne forelægges forslag om ændring af angivelserne vedrørende plastaffald i bilag II og IX til konventionen, da de vedrører en bestemt bortskaffelsesoperation i bilag IV til konventionen.
                  
               
                     (9)
                  
                  
                     Unionen bør i princippet støtte ændringer, der efterfølgende foreslås af andre parter i konventionen vedrørende listen over bortskaffelsesoperationer i bilag IV til konventionen, angivelserne vedrørende affald af elektrisk og elektronisk udstyr, der i øjeblikket er anført i bilag VIII og IX til konventionen, og foreslåede nye angivelser vedrørende sådant affald i bilag II (Kategorier af affald, der kræver en særlig undersøgelse) til konventionen, forudsat at de kan nå samme mål som dem, der ligger til grund for Unionens forslag vedrørende bilag IV til konventionen.
                  
               
                     (10)
                  
                  
                     Det er hensigtsmæssigt at fastlægge den holdning, der skal indtages på Unionens vegne på det 15. møde i parternes konference for så vidt angår forslag fra andre parter i konventionen om ændring af bilag IV og visse angivelser i bilag II, VIII og IX til konventionen, da den påtænkte retsakt (ændring af konventionens bilag) vil være bindende for Unionen og berøre EU-rettens anvendelsesområde og indhold, navnlig forordning (EF) nr. 1013/2006 og direktiv 2008/98/EF.
                  
               
                     (11)
                  
                  
                     Det er hensigtsmæssigt at bevare den nuværende situation for overførsler af affald af ikkefarligt elektrisk og elektronisk udstyr inden for Unionen og Det Europæiske Økonomiske Samarbejdsområde (EØS) og derfor ikke anvende det kontrolsystem, der følger af en eventuel tilføjelse af angivelser i bilag II til konventionen vedrørende sådanne overførsler. Med henblik herpå bør Unionen i nødvendigt omfang anvende de procedurer, der er fastsat i OECD-beslutningen, uden at det berører den anmeldelse, der indgives i henhold til konventionens artikel 11, for at sikre, at overførsler af ikkefarligt affald af elektrisk og elektronisk udstyr inden for Unionen og EØS ikke pålægges yderligere kontrol som følge af vedtagelse af ændringer til bilag II til konventionen —
                  
               VEDTAGET DENNE AFGØRELSE:
         
            Artikel 1
            
               1.   For så vidt angår forslag om ændring af bilag IV og visse angivelser i bilag II og IX til Baselkonventionen om kontrol med grænseoverskridende transport af farligt affald og bortskaffelse heraf (»konventionen«) samt forslag til ændring af bilag II, VIII og IX til konventionen vedrørende affald af elektrisk og elektronisk udstyr på det 15. møde i parternes konference forfølger Unionen følgende mål:
               
                           a)
                        
                        
                           at sikre, at konventionens relevante kontrolmekanismer finder fuld anvendelse, for at forbedre kontrollen af overførsler af affald og at lette forebyggelse af ulovlige overførsler
                        
                     
                           b)
                        
                        
                           at støtte en miljømæssigt forsvarlig håndtering af affald på verdensplan og at bidrage til overgangen til en global cirkulær økonomi og
                        
                     
                           c)
                        
                        
                           at forbedre den juridiske klarhed og at fastlægge en fælles forståelse og fortolkning blandt parterne af de bortskaffelsesoperationer, der er omfattet af bilag IV til konventionen.
                        
                     
            
               2.   Med henblik på at forfølge de mål, der er anført i stk. 1, forelægger Unionen et forslag til overvejelse på det 15. møde i parternes konference, om ændring af bilag IV til konventionen med henblik på:
               
                           a)
                        
                        
                           at medtage i bilag IV en generel indledning, der klart skelner mellem udtrykkene »ikkenyttiggørelse« og »nyttiggørelse«, og præciserer, at alle bortskaffelsesoperationer, der finder sted eller kan forekomme i praksis, er omfattet uanset deres retlige status, og uanset om de anses for at være miljømæssigt forsvarlige, og at operationer, der finder sted forud for andre operationer, også er omfattet
                        
                     
                           b)
                        
                        
                           at medtage i bilag IV billedtekster og indledende tekster, der forklarer, hvad der menes med »ikkenyttiggørelsesoperationer« (bilag IV A) og »nyttiggørelsesoperationer« (bilag IV B), og
                        
                     
                           c)
                        
                        
                           at ajourføre og præcisere beskrivelserne af operationer i bilag IV i overensstemmelse med den videnskabelige, tekniske og anden udvikling, der har fundet sted, siden konventionen blev vedtaget i 1989, og ved indførelse af altomfattende bestemmelser i bilag IV sikre, at alle operationer, der ikke specifikt er nævnt, er omfattet af konventionens krav.
                        
                     Et detaljeret forslag om ændring af bilag IV til konventionen er angivet i del I i bilaget til denne afgørelse.
            
            
               3.   Unionen forelægger et forslag til overvejelse på det 15. møde i parternes konference om ændring af angivelser vedrørende plastaffald i bilag II og IX til konventionen. Detaljerede forslag vedrørende disse ændringer er angivet i del II i bilaget til denne afgørelse.
            
            
               4.   Kommissionen meddeler på Unionens vegne de i stk. 2 og 3 omhandlede forslag til konventionens sekretariat.
            
            
               5.   Unionen foreslår, at parternes konference udarbejder forklaringer eller retningslinjer, der ikke bør indgå i selve konventionen, med præciseringer af og eksempler på bortskaffelsesoperationer, der er omfattet af bilag IV til konventionen, eller støtter et sådant forslag fra andre parter.
            
         
         
            Artikel 2
            Den holdning, der skal indtages på Unionens vegne på det 15. møde i parternes konference for så vidt angår forslag fra andre parter i konventionen om ændring af bilag IV og visse angivelser i bilag II, VII og IX til konventionen, er at Unionen kan støtte ændringer foreslået af andre parter i konventionen, forudsat at de bidrager til at nå Unionens mål som anført i artikel 1, stk. 1, vedrørende:
            
                        a)
                     
                     
                        bortskaffelsesoperationer i bilag IV til konventionen
                     
                  
                        b)
                     
                     
                        foreslåede nye angivelser vedrørende affald af elektrisk og elektronisk udstyr i bilag II (Kategorier af affald, der kræver en særlig undersøgelse) til konventionen og
                     
                  
                        c)
                     
                     
                        angivelser vedrørende affald af elektrisk og elektronisk udstyr, der i øjeblikket findes i bilag VIII og IX til konventionen.
                     
                  
         
            Artikel 3
            I lyset af udviklingen på det 15. møde i parternes konference, kan Unionens repræsentanter aftale justeringer af den i artikel 1 og 2 omhandlede holdning i samråd med medlemsstaterne på koordineringsmøder på stedet uden yderligere afgørelse vedtaget af Rådet.
         
         
            Artikel 4
            Hvis nye angivelser vedrørende ikkefarligt affald af elektrisk og elektronisk udstyr i bilag II til konventionen vedtages på det 15. møde i parternes konference, træffer Unionen om nødvendigt de fornødne foranstaltninger i henhold til OECD-beslutningen, uden at det berører den anmeldelse, der indgives i overensstemmelse med konventionens artikel 11, for at sikre, at den nuværende kontrol med overførsler af ikkefarligt affald af elektrisk og elektronisk udstyr inden for Unionen og EØS ikke berøres.
         
         
            Artikel 5
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 24. november 2020
            
               
                  På Rådets vegne
               
               M. ROTH
               
                  Formand
               
            
         
         
            (1)  Rådets afgørelse 93/98/EØF af 1. februar 1993 om indgåelse på Fællesskabets vegne af konventionen om kontrol med grænseoverskridende overførsel af farligt affald og bortskaffelsen heraf (Baselkonventionen) (EFT L 39 af 16.2.1993, s. 1).
         
            (2)  Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald (EUT L 190 af 12.7.2006, s. 1).
         
            (3)  Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver (EUT L 312 af 22.11.2008, s. 3).
      
      
         
            BILAG
            DEL I
            
               Forslag på Den Europæiske Unions vegne til ændring af bilag IV til Baselkonventionen om kontrol med grænseoverskridende transport af farligt affald og bortskaffelse heraf
            
            
               (forslag til ny tekst til bilag IV)
            
            
               
                  
                     BILAG IV (1)
                  
                  Bortskaffelsesoperationer
                  Der findes to kategorier bortskaffelsesoperationer, nemlig nyttiggørelsesoperationer og ikkenyttiggørelsesoperationer. Afdeling A omfatter ikkenyttiggørelsesoperationer og afdeling B nyttiggørelsesoperationer.
                  Dette bilag omfatter i både afdeling A og B også bortskaffelsesoperationer, der finder sted forud for en af de i den pågældende afdeling omhandlede operationer (2).
                  Dette bilag omfatter alle bortskaffelsesoperationer, uanset deres retlige status, og uanset om de anses for at være miljømæssigt forsvarlige.
                  A.   Ikkenyttiggørelsesoperationer
                  En ikkenyttiggørelsesoperation er en operation, der ikke er en nyttiggørelsesoperation, selv hvis operationen som sekundær konsekvens fører til genvinding af stoffer eller til energiudnyttelse.
                  
                              D20
                           
                           
                              Deponering på et indrettet deponeringsanlæg over jorden isoleret fra det omgivende miljø
                           
                        
                              D21
                           
                           
                              Deponering i overfladevand (f.eks. udledning af flydende væsker eller slam i udgravninger, bassiner eller affaldsdamme)
                           
                        
                              D22
                           
                           
                              Deponering på andre arealer end dem, der er omfattet af D20 og D21, (f.eks. permanent lagring over jorden)
                           
                        
                              D23
                           
                           
                              Permanent deponering under jorden (f.eks. placering i containere i en mine)
                           
                        
                              D24
                           
                           
                              Deponering på andre arealer end dem, der er omfattet af D23, (f.eks. indsprøjtning i brønde, salthorste af naturlige geologiske spalter)
                           
                        
                              D25
                           
                           
                              Behandling af arealer in situ (f.eks. bionedbrydning eller biologisk eller kemisk behandling)
                           
                        
                              D26
                           
                           
                              Udledning i vandmiljøet, undtagen dumpning i havet
                           
                        
                              D27
                           
                           
                              Dumpning i havet, herunder nedgravning i havbunden
                           
                        
                              D28
                           
                           
                              Frigivelse til atmosfæren (f.eks. udluftning af komprimerede eller flydende gasser)
                           
                        
                              D29
                           
                           
                              Varmebehandling, undtagen varmebehandling, der er omfattet af R24 i afdeling B, (f.eks. forbrænding)
                           
                        
                              D30
                           
                           
                              Ikkenyttiggørelse, undtagen ikkenyttiggørelse, der er omfattet af D20 til D29
                           
                        
                              D31
                           
                           
                              Biologisk behandling forud for en af de i afdeling A omhandlede operationer
                           
                        
                              D32
                           
                           
                              Blanding forud for en af de i afdeling A omhandlede operationer
                           
                        
                              D33
                           
                           
                              Manuel behandling (f.eks. adskillelse), fysisk/mekanisk behandling, undtagen fysisk/mekanisk behandling, der er omfattet af D32, (f.eks. adskillelse, neddeling, fordampning, tørring, autoklavering), fysisk/kemisk behandling (f.eks. opløsningsmiddelekstraktion), kemisk behandling (f.eks. neutralisation, kemisk udfældning) eller immobilisering (f.eks. stabilisering, størkning) forud for en af de i afdeling A omhandlede operationer
                           
                        
                              D34
                           
                           
                              Omemballering forud for en af de i afdeling A omhandlede operationer
                           
                        
                              D35
                           
                           
                              Anden behandling, undtagen behandling, der er omfattet af D31 til D34, forud for en af de i afdeling A omhandlede operationer
                           
                        
                              D36
                           
                           
                              Midlertidig opbevaring forud for en af de i afdeling A omhandlede operationer
                           
                        B.   Nyttiggørelsesoperationer
                  En nyttiggørelsesoperation er en operation, hvis hovedresultat er, at affald opfylder et nyttigt formål ved at erstatte anvendelsen af andre materialer, der ellers ville være blevet anvendt til at opfylde en bestemt funktion, eller som er forberedt med henblik på at opfylde den bestemte funktion i anlægget eller i samfundet generelt.
                  
                              R20
                           
                           
                              Forberedelse til genbrug (f.eks. kontrol, rengøring, reparation, istandsættelse)
                           
                        
                              R21
                           
                           
                              Genanvendelse af organiske stoffer (f.eks. fysisk/mekanisk behandling, kemisk behandling)
                           
                        
                              R22
                           
                           
                              Genanvendelse af metaller og metalforbindelser (f.eks. smeltning, hydrometallurgiske processer, fysisk/mekanisk behandling)
                           
                        
                              R23
                           
                           
                              Genanvendelse af uorganiske materialer, undtagen genanvendelse af uorganiske materialer, der er omfattet af R22 (f.eks. fysisk/mekanisk behandling, kemisk behandling)
                           
                        
                              R24
                           
                           
                              Varmebehandling med det hovedresultat at generere energi (f.eks. forbrænding)
                           
                        
                              R25
                           
                           
                              Nyttiggørelse, undtagen nyttiggørelse, der er omfattet af R20 til R24
                           
                        
                              R26
                           
                           
                              Biologisk behandling forud for en af de i afdeling B omhandlede operationer
                           
                        
                              R27
                           
                           
                              Blanding forud for en af de i afdeling B omhandlede operationer
                           
                        
                              R28
                           
                           
                              Manuel behandling (f.eks. adskillelse), fysisk/mekanisk behandling, undtagen fysisk/mekanisk behandling, der er omfattet af R27, (f.eks. adskillelse, neddeling, fordampning, tørring, autoklavering), fysisk/kemisk behandling (f.eks. opløsningsmiddelekstraktion) eller kemisk behandling (f.eks. neutralisation, udfældning) forud for en af de i afdeling B omhandlede operationer
                           
                        
                              R29
                           
                           
                              Omemballering forud for en af de i afdeling B omhandlede operationer
                           
                        
                              R30
                           
                           
                              Anden behandling, undtagen behandling, der er omfattet af R26 til R29, forud for en af de i afdeling B omhandlede operationer
                           
                        
                              R31
                           
                           
                              Midlertidig opbevaring forud for en af de i afdeling B omhandlede operationer
                           
                        
            
            DEL II
            
               Forslag på Den Europæiske Unions vegne til ændring af bilag II og IX til Baselkonventionen om kontrol med grænseoverskridende transport af farligt affald og bortskaffelse heraf
            
            I to fodnoter til angivelse Y48 i bilag II til konventionen og i to fodnoter til angivelse B3011 i bilag IX til konventionen erstattes »Genanvendelse eller genvinding af organiske stoffer, der ikke anvendes som opløsningsmidler (R21 i bilag IV, afdeling B)« med »Genanvendelse af organiske stoffer (f.eks. fysisk/mekanisk behandling, kemisk behandling) (R21 i bilag IV, afdeling B)«, og »operation R3« erstattes med »operation R21«.
            Disse ændringer træder i kraft, når ændringerne af bilag IV til konventionen træder i kraft.
            
               (1)  Ændringerne til dette bilag træder i kraft den [dato, der indtræffer [tre] [fire] år efter parternes konferences vedtagelse].
            
               (2)  Jf. operation D31 til D36 i afdeling A og operation R26 til R31 i afdeling B.